Avtandil Abuladze

Avtandil Abuladze (; 1958-yil, Tbilisi, Gurjiston SSR, SSSR — 2005-yil, sentabr, Tbilisi, Gurjiston) — Gurjistonlik matematik, tilshunos va esperantist, vikipediyachi.

Gurjiston poytaxti Tbilisida yashab oʻtgan. Avtandil Abuladze esperanto tilini 1978-yildan oʻrganishni boshlagan. Esperanto tili ensiklopediyasi — «Monda Faktolibro» (MFL) mualliflaridan biri.

Avtandil Abuladze 2002-yilning may oyidan Vikipediyaning esperanto tilidagi boʻlimida ishtirok etishni boshlaydi va qisqa vaqt ichida ushbu boʻlimning eng faol ishtirokchilaridan biriga aylanadiAvtandil Abuladzening esperanto Vikipediyadagi hissasi. 2003-yilning noyabr oyida Abuladzening soʻrovi asosida Vikipediyaning gurjin tilidagi boʻlimi ochilganPri tio li konfesis en ka.wikipedia.org (en Esperanto). Ushbu boʻlim ochilgan paytda Abuladze hamon Vikipediyaning esperanto tilidagi boʻlimida faol edi va ushbu boʻlimda U tomonidan Kavkaz geografiyasi va turli fanlardagi terminlar haqida yuzlab maqolalar yozilgan edi. U Vikipediyaning gurjincha boʻlimiga 2005-yilning fevral oyida faol ishtirok etishni boshlagan. Oʻsha paytda gurjincha Vikipediyada bor-yoʻgʻi 26 ta maqola mavjud edi va uning saʼy-harakatlari evaziga ushbu Vikipediya boʻlimi oʻsishni boshlagan edi.

Oʻsha yilning sentabr oyida Avtandil Abuladze kutilmaganda vafot etdi. Uning vafotidan soʻng oʻsha paytda Abuladze sharafiga gurjincha Vikipediya bosh sahifasida ushbu noxush hodisa va Avtandil Abuladze xotirasiga maxsus ramka joylashtirilgan ediGurjincha Vikipediyadagi Avtandil Abuladze xotirasiga bagʻishlangan maxsus ramka. Avtandil Abuladzening sharafli xotirasi hozirda gurjincha Vikipediya ishtirokchilari va boshqa vikipediyachilar tomonidan esga olinadi.

 Yana qarang 
 Aleksandr Raykov
 Yevgeniy Sklyarevskiy

 Manbalar